CELEX: 62012CN0411
Language: lv
Date: 2012-09-07 00:00:00
Title: Lieta C-411/12: Prasība, kas celta 2012. gada 7. septembrī — Eiropas Komisija/Itālijas Republika

17.11.2012   
            
            
               LV
            
            
               Eiropas Savienības Oficiālais Vēstnesis
            
            
               C 355/10
            
         Prasība, kas celta 2012. gada 7. septembrī — Eiropas Komisija/Itālijas Republika
   (Lieta C-411/12)
   2012/C 355/16
   Tiesvedības valoda — itāļu
   
      Lietas dalībnieki
   
   
      Prasītāja: Eiropas Komisija (pārstāvji — B. Stromsky, S. Thomas un D. Grespan)
   
      Atbildētāja: Itālijas Republika
   
      Prasītājas prasījumi:
   
   
               —
            
            
               atzīt, ka, noteiktajā termiņā neveicot visus vajadzīgos pasākumus, lai izbeigtu valsts atbalsta shēmu, kas ar Komisijas 2011. gada 23. februāra Lēmumu 2011/746/ES par Itālijas piešķirto valsts atbalstu uzņēmumiem Portovesme Srl, ILA SpA, Eurallumina SpA un Syndial SpA (valsts atbalsta pasākumi C 38/B/04 (ex NN 58/04) un C 13/06 (ex N 587/05)) (izziņots 24.02.2012. ar dokumenta numuru C(2011) 956 un publicēts OV L 309, 24.11.2011., 1.-22. lpp.) atzīta par nelikumīgu un nesaderīgu ar kopējo tirgu, Itālijas Republika nav izpildījusi šā lēmuma 3., 4. un 5. pantā, kā arī Līgumā par Eiropas Savienības darbību paredzētos pienākumus;
            
         
               —
            
            
               piespriest Itālijas Republikai atlīdzināt tiesāšanās izdevumus.
            
         
      Pamati un galvenie argumenti
   
   Lēmumā noteiktais termiņš par nelikumīgu atzītā atbalsta atgūšanai beidzās 2011. gada 24. jūnijā. Turklāt atbildētājai līdz 2011. gada 24. aprīlim bija jāpaziņo Komisijai kopējā atgūstamā atbalsta summa un pasākumi, kas veikti vai ieplānoti šā lēmuma izpildei.
   Šīs prasības celšanas brīdī atbildētāja vēl nebija veikusi vajadzīgos pasākumus, lai atgūtu labumu guvušajiem uzņēmumiem piešķirto atbalstu, nedz arī paziņojusi Komisijai visu nepieciešamo informāciju.